**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ŽEMĖS MOKESČIO TARIFŲ NUSTATYMO**

2023 m. birželio 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu ir Lietuvos Respublikos žemės mokesčio įstatymo 6 straipsniu, Plungės rajono savivaldybės taryba  n u s p r e n d ž i a:

1. Nustatyti žemės mokesčio tarifus procentais nuo žemės mokestinės vertės pagal pagrindinę žemės naudojimo paskirtį ir naudojimo būdą:

|  |  |  |  |  |  |
| --- | --- | --- | --- | --- | --- |
| Eil.  Nr. | Paskirties / naudojimo būdo kodas | | Paskirties / naudojimo būdo pavadinimas | Žemės mokesčio tarifas procentais | Verčių zonos |
| Paskirties | Naudojimo būdo |  |  |  |
| 1 | 2 | 3 | 4 | 5 | 6 |
| 1. | 610 |  | Žemės ūkio paskirties sklypai: |  |  |
| 1.1. |  | 300,328 | Mėgėjų sodų žemės sklypai | 1,0 | visos |
| 1.2. |  |  | Likusieji žemės ūkio paskirties žemės sklypai | 0,7 | visos |
| 2. | 710 |  | Miškų ūkio paskirties žemės sklypai | 0,8 | visos |
| 3. | 810 |  | Konservacinės paskirties žemės sklypai | 0,6 | visos |
| 4. | 820 |  | Vandens ūkio paskirties žemės sklypai | 0,6 | visos |
| 5. | 920 |  | Laisvos valstybinės žemės fondo sklypai | 0,6 | visos |
| 6. | 992 |  | Kita (vandens telkiniai) | 0,6 | visos |
| 7. | 995 |  | Kitos paskirties žemės sklypai | 0,6 | visos |
| 7.1. |  | 314,327330,331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių teritorijos | 0,4 | 35.1.1-35.3 |
| 7.2. |  | 314,327330,331 | Gyvenamosios teritorijos, vienbučių ir dvibučių gyvenamųjų pastatų teritorijos, daugiabučių gyvenamųjų pastatų ir bendrabučių teritorijos | 0,5 | 35.4-35.9 (35.4-35.7) |
| 7.3. |  | 315,318 | Visuomeninės paskirties ir inžinerinės infrastruktūros teritorijos | 0,6 | visos |
| 7.4. |  | 316,317 | Pramonės ir sandėliavimo, komercinės paskirties objektų teritorijos | 0,8 | visos |
| 7.5. |  | 319 | Rekreacinės teritorijos | 0,4 | visos |
| 7.6. |  | 320 | Bendrojo naudojimo teritorijos | 0,6 | visos |
| 7.7. |  | 324 | Atskirųjų želdynų teritorijos | 0,6 | visos |
| 7.8. |  | 332 | Susisiekimo ir inžinerinių komunikacijų aptarnavimo objektų teritorijos | 0,6 | visos |
| 7.9. |  | 333 | Susisiekimo ir inžinerinių tinklų koridorių teritorijos | 0,6 | visos |
| 7.10. |  | 321 | Naudingųjų iškasenų teritorijos | 2,0 | visos |
| 8. | Visi kiti šios lentelės 1–7.10 punktuose nenurodyti žemės sklypai | | | 0,6 |  |
| 9. | Nenaudojamai, apleistai žemei | | | 4,0 | visos |

1. Nustatyti, kad šis sprendimas galioja apskaičiuojant žemės mokestį už 2024 m. ir vėlesnius mokestinius laikotarpius.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėjos pavaduotoja Margarita Tamošauskienė

Švietimo ir sporto skyriaus vedėjas Gintautas Rimeikis

Sprendimo projektą rengė Finansų ir biudžeto vyr. specialistė Milda Šapalienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ŽEMĖS MOKESČIO TARIFŲ NUSTATYMO“**

2023 m. gegužės 31 d.

Plungė

**1. Parengto sprendimo projekto tikslai, uždaviniai.**

Teikiamo sprendimo projekto tikslas – nustatyti žemės mokesčio tarifus procentais nuo žemės mokestinės vertės 2024 m. ir vėlesniems mokestiniams laikotarpiams.

Uždaviniai – nustatyti kelis konkrečius mokesčio tarifus, kurie būtų diferencijuojami, atsižvelgiant į pagrindinę žemės naudojimo paskirtį ir žemės sklypo naudojimo būdą bei žemės sklypo naudojimą arba nenaudojimą, kurie būtų taikomi 2024 m. ir vėlesniais laikotarpiais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

2023 metų žemės mokesčiui apskaičiuoti nustatytas tarifas 2022 m. spalio 27 d. Savivaldybės tarybos sprendimu Nr. T1-236 „Dėl žemės mokesčio tarifų 2023 metų mokestiniam laikotarpiui nustatymo“. 2024 m. mokestiniam laikotarpiui naujas konkretus mokesčio tarifas turi būti nustatytas iki einamojo mokestinio laikotarpio liepos 1 dienos.

Žemės mokestinė vertė yra žemės vidutinė rinkos vertė arba žemės vertė, nustatyta atlikus individualų žemės vertinimą. Šį vertinimą atlieka VĮ Registrų centras. Žemės ūkio paskirties žemės, išskyrus apleistas žemės ūkio naudmenas, mokestinė vertė yra jos vidutinė rinkos vertė arba vertė, nustatyta atlikus individualų žemės vertinimą, padauginta iš 0,35 koeficiento.

Masinis žemės vertinimas žemės mokestinėms vertėms apskaičiuoti Vyriausybės nustatyta tvarka atliekamas ne rečiau kaip kas 5 metai. Skaičiuojant 2024 metų žemės mokestį, mokesčiui skaičiuoti imama 2023-01-01 žemės mokestinė vertė, kuri nesikeis penkis metus iš eilės (2023–2024–2025–2026 ir 2027 m.). Kadangi mokestinė žemės vertė nesikeis 5 metus iš eilės, taikant 2023 metams nustatytus žemės mokesčio tarifus, žemės mokestis nesikeis ir išliks tokiame pat lygyje 2024–2027 metus. Todėl siūloma nustatant žemės mokesčio tarifus 2024 metams, neapsiriboti vienų metų laikotarpiu, kad nustatyti tarifai galėtų būti taikomi ir vėlesniais mokestiniais laikotarpiais, jeigu nebus poreikio juos keisti.

1. **Kodėl būtina priimti sprendimą, kokių pozityvių rezultatų laukiama.**

Lietuvos Respublikos žemės mokesčio įstatymo 6 straipsnio 2 dalyje nustatyta, kad savivaldybės taryba iki einamojo mokestinio laikotarpio liepos 1 d. nustato konkretų žemės mokesčio tarifą, kuris galios savivaldybės teritorijoje kitą mokestinį laikotarpį, neviršydama šio straipsnio 1 dalyje nustatytų ribų (nuo 0,01 iki 4 procentų).

Teigiamos pasekmės – bus nustatyti  2024 metų žemės mokesčio tarifai ir apie tai  informuoti žemės savininkai.

**4. Lėšų poreikis ir finansavimo šaltiniai.**

Lėšų nereikės.

1. **Pateikti kitus sprendimui priimti reikalingus pagrindimus, skaičiavimus ar paaiškinimus.**

Registrų centro teigimu, bendras žemės penkerių metų (palyginus 2018 ir 2023 metų mokestinę vertę) vidutinių rinkos verčių pokytis – 43 proc. Labiausiai per penkerius metus – 78 proc. – brango žemės ūkio paskirties, komercinės (34 proc.), pramonės ir sandėliavimo (29 proc.) bei gyvenamųjų teritorijų (26 proc.) žemė. 2022–2024 metų žemės mokesčio palyginamieji duomenys pateikiami lentelėje.

2021 metais, pritaikius mokesčio lengvatas, buvo priskaičiuota 395,3 tūkst. Eur (2020 m. – 421,5 tūkst. Eur, 2019 m. – 478,7 tūkst. Eur) žemės mokesčio, iš jų: fizinių asmenų – 354,6 tūkst. Eur (2020 m. – 377,2 tūkst. Eur, 2019 m. – 432,8 tūkst. Eur), juridinių asmenų – 40,7 tūkst. Eur (2020 m. – 44,3 tūkst. Eur, 2019 m. – 45,9 tūkst. Eur).

2024 metais dėl padidėjusios žemės vidutinės rinkos vertės, sumažinus tarifus, planuojama surinkti pajamų apie 573,00 tūkst. Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Teikiamas naujas sprendimo projektas, projekto lyginamojo varianto nėra.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 str. 1 d. 18 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. -**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Bus surinkta daugiau pajamų į Savivaldybės biudžetą* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistė Milda Šapalienė